วิชาญ นันทะศรี

วิชาญ นันทะศรี (ชื่อเล่น: เบิร์ด; เกิด 15 มกราคม พ.ศ. 2529) เป็นนักฟุตบอลชาวไทย เล่นในตำแหน่งปีกให้กับเมืองเลย ยูไนเต็ด ในไทยลีก 3

 ชีวิตส่วนตัว 
วิชาญ มีน้องฝาแฝดชื่อ วิชา ซึ่งเป็นนักฟุตบอลเหมือนกัน โดยปัจจุบันเล่นให้กับสมุทรสาคร ในตำแหน่งกองกลาง

 สโมสร 
 เลย ซิตี้ 
วิชาญ เริ่มเล่นฟุตบอลให้กับเลย ซิตี้ ตั้งแต่ยังศึกษาอยู่มหาวิทยาลัยในชั้นปีที่ 4 ซึ่งในขณะนั้น เลย ซิตี้ ยังลงเล่นอยู่ในลีกภูมิภาค โซนภาคตะวันออกเฉียงเหนือ โดยเขาช่วยให้ทีมได้แชมป์ลีกภูมิภาค ดิวิชัน 2 ภาคตะวันออกเฉียงเหนือ ฤดูกาล 2552 จนทำให้เข้าไปเล่นในรอบแชมเปียนส์ลีก แต่ในปีนั้นไม่ได้เลื่อนชั้น

 ทีโอที 
ด้วยฟอร์มการเล่นที่น่าประทับใจในลีกภูมิภาค จึงทำให้ทีโอที เซ็นสัญญาเข้าร่วมทีมพร้อมกับ วิชา ฝาแฝดของเขา เล่นให้กับทีมถึง 5 ปี จนทีมมีปัญหาด้านการเงินและต้องยุบทีม จึงทำให้นักฟุตบอลภายในทีมต้องหาทีมใหม่

 บีอีซี เทโรศาสน 
วิชาญ ได้ย้ายเข้าร่วมทีมกับบีอีซี เทโรศาสน ใน พ.ศ. 2558 ซึ่งในขณะนั้นทีมเล่นอยู่บนไทยลีก แต่ไม่ได้โอกาสลงเล่นมากนั้น จึงถูกปล่อยยืมตัวไปพัทยา ยูไนเต็ด ในฤดูกาลถัดมา

 ชัยนาท ฮอร์นบิล 
วิชาญ ได้กลับมาเล่นในไทยลีก อีกครั้งกับชัยนาท ฮอร์นบิล ซึ่งทำการเซ็นสัญญาเข้าร่วมทีมในวันที่ 17 กรกฎาคม พ.ศ. 2562

 อุทัยธานี 
วิชาญลงเล่นให้กับอุทัยธานี ในไทยลีก 2 ใน พ.ศ. 2563

 เกียรติประวัติ 
 สโมสร 
เลย ซิตี้
 ลีกภูมิภาค โซนภาคตะวันออกเฉียงเหนือ (1): 2552

เมืองเลย ยูไนเต็ด
 ไทยลีก 3 โซนภาคตะวันออกเฉียงเหนือ (1): 2564–65

 อ้างอิง 

แหล่งข้อมูลอื่น

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดขอนแก่น
หมวดหมู่:บุคคลฝาแฝดจากประเทศไทย
หมวดหมู่:กองกลางฟุตบอล
หมวดหมู่:ปีกฟุตบอล
หมวดหมู่:ผู้เล่นสโมสรฟุตบอลเลย ซิตี้
หมวดหมู่:ผู้เล่นสโมสรฟุตบอลทีโอที
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลอุทัยธานี
หมวดหมู่:ผู้เล่นสโมสรฟุตบอลเมืองเลย ยูไนเต็ด
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 3